MINISTERUL TRANSPORTURILOR, INFRASTRUCTURII ȘI COMUNICAȚIILOR

**O R D I N**

**nr.**...............**din……………….**

**pentru modificarea și completarea Normelor privind atestarea profesională a lectorilor necesari procesului de pregătire și perfecționare profesională a personalului de specialitate din domeniul transportului rutier, aprobate prin Ordinului ministrului transporturilor nr.1213/2015**

**Având în vedere:**

* Referatul Direcției Transport Rutier nr ......…… din …….....…….., prin care se supune spre aprobare, modificarea și completarea Normelor privind atestarea profesională a lectorilor necesari procesului de pregătire și perfecționare profesională a personalului de specialitate din domeniul transportului rutier, aprobate prin Ordinului ministrului transporturilor nr.1213/2015,

**În coformitate cu:**

* Prevederile art. 37 alin. (1) din Legea nr. 200/2004 privind recunoașterea diplomelor şi calificărilor profesionale pentru profesiile reglementate din România, cu modificările şi completările ulterioare,

**În temeiul:**

* art. 6 alin. (3) lit. h) din Ordonanţa Guvernului nr. 27/2011 privind transporturile rutiere, cu modificările şi completările ulterioare, precum şi ale art. 9 alin. (4) din Hotărârea Guvernului nr. 90/2020 privind organizarea şi funcţionarea Ministerului Transporturilor, Infrastructurii și Comunicațiilor,

**Ministrul transporturilor, infrastructurii și comunicațiilor** **emite următorul**

**ORDIN**:

Art. I. -Normele privind atestarea profesională a lectorilor necesari procesului de pregătire și perfecționare profesională a personalului de specialitate din domeniul transportului rutier, aprobate prin Ordinul ministrului transporturilor nr. 1213/2015, publicat în Monitorul Oficial al României, Partea I, nr. 856 din 18 noiembrie 2015, se modifică și se completează după cum urmează:

**1. La cap.IV, la ART. 8, după alineatul (3) se introduce un nou alineat, alin. (4) cu următorul cuprins:**

”(4) Prevederile art. 8 alin. (1) și (2) se aplică și cetățenilor români, ai unui stat membru al Uniunii Europene, ai unui stat membru al Spațiului Economic European sau al Confederației

Elvețiene, în cazul în care dețin atestat de competență eliberat de un stat terț, dacă aceștia fac dovada unei experiențe profesionale ca lector în transportul rutier de cel puțin 2 ani pe teritoriul statului membru al Uniunii Europene, altul decât România, al statului membru al Spațiului Economic European sau al Confederației Elvețiene, unde au obținut recunoașterea calificării profesionale.”

2. **La cap.IV după art. 9 se introduc două noi articole, art. 91 și art. 92 cu următorul cuprins:**

**”Art. 91**

(1) Recunoașterea calificării profesionale de lector în transportul rutier se face de către direcția de specialitate din cadrul Ministerului Transporturilor, Infrastructurii și Comunicațiilor, autoritate competentă stabilită la pct. 34 din anexa nr. 3 la Legea nr.200/2014 privind recunoașterea diplomelor şi calificărilor profesionale pentru profesiile reglementate din România, cu modificările şi completările ulterioare, prin emiterea unei decizii motivate.

(2) În vederea recunoașterii calificării profesionale de lector în domeniul transportului rutier, în scopul exercitării profesiei în România, persoana solicitantă depune următoarele documente:

1. cerere pentru recunoaşterea atestatului de lector în domeniul transportului rutier, conform modelului prevăzut în anexa nr.4 la prezentele norme;
2. declarație pe propria răspundere privind veridicitatea informaţiilor furnizate în cerere şi a documentelor prezentate pe suportul electronic, conform modelului prevăzut în anexa nr.3 la prezentele norme;
3. suport electronic (CD/DVD/stick) conținând urmatoarele documente scanate:

* actul de identitate sau, în cazul cetăţenilor străini, a paşaportului, valabile la data solicitării;
* atestatul de competență pentru lector în domeniul transportului rutier, valabil la data solicitării;
* dovada recunoașterii atestatului de competență de către autoritatea statului membru al Uniunii Europene, altul decât România, al statului membru al Spațiului Economic European sau al Confederației Elvețiene, în cazul prevăzut la art. 8 alin. (4);
* dovada experienței profesionale de minim 2 ani exercitată pe teritoriul statului membru al Uniunii Europene, altul decât România, al statului membru al Spațiului Economic European sau al Confederației Elvețiene, în cazul prevăzut la art. 8 alin. (4);
* documente eliberate de autorităţile competente din România sau din statul membru al Uniunii Europene, Spațiului Economic European sau Confederația Elvețiană, recunoscute sau echivalate potrivit legii, care fac dovada îndeplinirii condiţiilor prevăzute la art. 4,
* documentul care atestă cunoașterea limbii române.

(3) Documentele prevăzute la alin. (1) lit. a) și b) vor redactate în limba română și vor fi semnate şi datate de solicitant iar documentele prevăzute la alin. (1) lit. c) vor fi prezentate, scanate, în copie legalizată și traducere autorizată a acestora, având o valabilitate de 3 luni de la data eliberării lor.

(4) Pentru exercitarea în România a profesiei de lector în transportul rutier, cetățenii străini trebuie să facă dovada cunoștințelor lingvistice de limba română.  Se consideră îndeplinită această cerință în cazul în care se pune la dispoziție un Certificat de competențe lingvistice (ECL) pentru limba română sau o diplomă de eliberată de o instituție din România.

(5) – Modelul deciziei este prevăzut în Anexa nr.5.”

**”Art. 92**

(1) Documentele prevăzute la art. 91 alin. (1) se pot transmite astfel:

1. se depun la sediul Ministerului Transporturilor, Infrastructurii și Comunicațiilor; sau
2. se trimit prin serviciu poștal, cu confirmare de primire; sau
3. se trimit electronic, în formă scanată, la adresa de e-mail [secretariat.dtr@mt.ro](mailto:secretariat.dtr@mt.ro); sau
4. se trimit electronic, în forma scanată prin intermediul Punctului de Contact Unic Electronic.

(2) Ministerul Transporturilor, Infrastructurii și Comunicațiilor confirmă primirea dosarului solicitantului în termen de 30 zile lucrătoare de la data primirii sale şi îl informează, după caz, cu privire la lipsa sau neconformitatea oricărui document.

(3) În cazul în care s-a solicitat completarea dosarului, dacă documentele nu sunt primite în termen de 60 de zile de la confirmării primirii dosarului, Ministerului Transporturilor, Infrastructurii și Comunicațiilor emite decizia de respingere a recunoașterii calificării profesionale care se comunică solicitantului în termenul prevăzut de lege.În acest caz, pentru recunoașterea calificării profesionale, solicitantul trebuie să revină cu o nouă cerere însoțită de documentele corespunzătoare, în conformitate cu reglementările în vigoare la data solicitării.

(4) Ministerul Transporturilor, Infrastructurii și Comunicațiilor, în cazul în care dosarul este complet solicită autorității competente din statul în care a fost emis / recunoscut atestatul de competență informații cu privire la valabilitatea administrativă a acestuia.

(5) În funcție de informațiile primite de la autoritățile competente prevăzute la alin. (4), Ministerul Transporturilor, Infrastructurii și Comunicațiilor stabilește dacă dosarul solicitantului trebuie completat.

(6) Ministerul Transporturilor, Infrastructurii și Comunicațiilor în termen de 3 luni de la data prezentării dosarului complet de către persoana interesată, procesează solicitarea și emite decizia motivată. Decizia se comunică persoanei interesate în termen de 15 zile de la emitere.

(7) În cazul soluționării favorabile, atestatul de competență pentru lector în domeniul transportului rutier însoțit de decizia de recunoaștere a calificării profesionale este acceptat ca dovadă suficientă a competenței profesionale și titularul acestuia beneficiază de drepturile conferite de acesta pe teritoriul României.

(8) Decizia de nerecunoaștere a calificării profesionale de lector în transportul rutier sau absența acesteia poate fi contestă în termenele și condițiile prevăzute de Legea contenciosului administrativ nr.554/2004, cu modificările și completările ulterioare.”

**3. La cap.IV, art.12 se modifică și va avea următorul cuprins:**

**”Art.12**

Anexele 1-5 fac parte integrantă din prezentele norme.”

**Art. II** **-** Prezentul ordin se publică în Monitorul Oficial al României, Partea I.

**Art. III -**   Direcţia transport rutier din cadrul Ministerului Transporturilor, Infrastructurii si Comunicațiilor duce la îndeplinire prevederile prezentului ordin.

**MINISTRU**

**Lucian Nicolae BODE**

**SECRETAR DE STAT**

**Ionel SCRIOȘTEANU**

**SECRETAR GENERAL**

**Ștefania-Gabriella FERENCZ**

**DIRECŢIA AVIZARE**

**DIRECTOR**

**Daniela DEUȘAN**

**DIRECŢIA AFACERI EUROPENE ŞI RELAŢII INTERNAŢIONALE**

**DIRECTOR**

**Gabriela SÎRBU**

**DIRECŢIA TRANSPORT RUTIER**

**DIRECTOR**

**Adriana KALAPIS**

Anexa nr.4

la normele OMT nr.1213/2015

**C E R E R E**

**pentru recunoașterea calificării profesionale de lector în transportul rutier**

**Subsemnatul/Subsemnata** ....................................................................................................., cetătean ………………………….. având:

**1. Domiciliul din actul de identitate**:............................................................................................................

...............................................................................................................................................................................................................................................................................................................................................,

**2. Adresa de corespondență**: .......................................................................................................................

...............................................................................................................................................................................................................................................................................................................................................,

**3. Telefon**: ................................................, **E-mail**: …………………………………………………………………………………..,

**4. Act de identitate** seria: ………….. nr. …………………., **CNP**:………………………………….……..................................,

**5. Permis de conducere** seria: ……………...., având categoria B/BE din …………....................., categoria C/CE din ………...................……. și categoria D/DE din …..................…....……………………………………………………………..,

**6. Tipul de atestat** de competență pentru **lector în transportul rutier** pentru care solicit recunoașterea calificării profesionale : .........................................

**7. Experiență profesională relevantă**:

Perioada…………………………., angajatorul……………………………………….., activitatea......…………………………………,

Perioada…………………………., angajatorul…………………………………………, activitatea......…………………………………,

Perioada………………………….., angajatorul…………………………………………, activitatea......………………………………..,

**Solicit recunoașterea atestatului de lector în transportul rutier. Anexez documentele care atestă îndeplinirea condițiilor legale de recunoaștere în format scanat pe suport electronic (CD / DVD/stick).**

**Data: .......................................**

**Semnătura: ................................**

CONFIDENŢIAL!

* *ATENŢIE! Date cu caracter personal, prelucrate în conformitate cu dispoziţiile Regulamentului 2016/679 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE, precum și ale precum şi ale Legii nr. 506/2004 privind prelucrarea datelor cu caracter personal şi protecţia vieţii private în sectorul comunicaţiilor electronice.*

Anexa nr.5

la normele OMT nr.1213/2015

***(denumirea autorității competente/(denumirea direcției de specialitate)***

**DECIZIE**

**Nr. ……………………….din ……………………………….**

În conformitate cu prevederile Ordinului ministrului transporturilor nr.1213/2015 pentru aprobarea Normelor privind atestarea profesională a lectorilor necesari procesului de pregătire și perfecționare profesională a personalului de specialitate din domeniul transportului rutier, cu modificările și completările ulterioare,

Pe baza documentelor existente la dosarul cererii nr. \_\_\_\_\_\_\_\_\_\_\_\_\_

**ESTE / NU ESTE** recunoscută calificarea profesională pentru lector pentru ……………………………………… în transportul rutier, a domnului/doamnei …………………………………………………………………………., dobândită în baza atestatului de competență nr. ........................., eliberat de ..............................................................., la data de ........................

Prezenta DECIZIE a fost solicitată de domnul/doamna ........................................................

în scopul exercitării profesiei în România și produce efecte de la data comunicării.

Motivele nerecunoașterii calificării profesionale sunt următoarele:

.................................

.................................

..................................

1. Impotriva deciziilor de nerecunoaștere, solicitantul poate formula plângere prealabilă în condițiile art. 7 din Legea nr. 554/2004 a contenciosului administrativ, cu modificările și completările ulterioare, în termen de 30 de zile de la comunicare;

2. În cazul în care solicitantul este nemulțumit de răspunsul la plângerea prealabilă, acesta poate sesiza instanța de contencios administrativ competentă …………………………………………………………………………………… în termen de 6 luni de la primirea răspunsului la plângerea prealabilă.

E**mitent,**